Ha основу члана 2. став 3. тачка 7., члана 3. став 1. тачка 7. и члана 13. Закона о комуналним делатностима („Службени гласник РС“ бр. 88/2011, 104/2016 и 95/18),члана 2. Уредбе о начину и условима за отпочињање обављања комуналних делатности ( „ Службени гласник РС“ број 13/18, 66/18 и 51/19), члана 32. став 1.тачка 6. Закона о локалној самоуправи („Службени гласник РС“ број 129/07, 83/14,101/16 и 47/18), члана 40. став 1. тачка 6. Статута oпштине Aпатин („Службени лист општина Апатин“, број: 1/19) на седници одржаној дана 2020. године, доноси

ОДЛУКУ О ЈАВНИМ ПАРКИРАЛИШТИМА

НА ТЕРИТОРИЈИ ОПШТИНЕ АПАТИН

I ОПШТЕ ОДРЕДБЕ
Члан 1.

Овом Одлуком уређују се услови и начин организовања послова у обављању комуналних делатности уређења, одржавања, управљања и коришћења јавних паркиралишта на територији општине Апатин.

Члан 2.

Јавна паркиралишта, у смислу одредби ове Одлуке, јесу површине одређене за паркирање моторних возила.

Јавна паркиралишта могу бити општа и посебна.

Јавним паркиралиштима, у смислу одредби ове Одлуке, не сматрају се посебни простори за паркирање моторних возила који припадају одређеном објекту (пословни или стамбени објекти), као и простори одређени за паркирање одређених врста возила (такси стајалишта, аутобуска стајалишта).

Члан 3.

Општа паркиралишта су делови коловоза, тротоара или површине између коловоза и тротоара и друге површине посебно обележене за паркирање моторних возила, који се састоји од једног или више паркинг места.

Општа паркиралишта одређује организациона јединица Општинске управе надлежна за послове саобраћаја (у даљем тексту: надлежни орган).

Посебна паркиралишта су објекти и површине уређене и изграђене за паркирање моторних возила, са дефинисаним улазом и излазом и унутрашњом мрежом комуникација за возила и пешаке искључиво у функцији паркирања.

Контрола уласка и изласка возила са посебног паркиралишта врши се постављањем рампе и изградњом или постављањем објекта за наплату.

Посебна паркиралишта могу бити трајног, привременог и повременог карактера.

Трајна паркиралишта су јавне гараже, посебно изграђене за паркирање возила и јавне саобраћајне површине које су посебно обележене и одређене за паркирање возила.

Привремена паркиралишта су привремено уређене површине јавне намене, односно грађевинско земљиште, које je до привођења намени посебно одређено и обележено за паркирање.

Повремена паркиралишта су површине јавне намене, односно грађевинско земљиште у непосредној близини објеката у којима се одржавају спортске, културне, уметничке, сајамске и друге приредбе и скупови, које су посебно одређене и обележене за паркирање за време њиховог трајања.

Посебна паркиралишта се изграђују и уређују у складу са одговарајућим урбанистичким актом.

Члан 4.

Комуналну делатност из члана 1. ове Одлуке обавља ЈКП „Наш Дом“ Апатин или друго правно лице коме Скупштина општине Апатин повери вршење тих послова (у даљем тексту: вршилац комуналне делатности).

 Члан 5.

Јавна паркиралишта обележавају се саобраћајном сигнализацијом у складу са прописима о безбедности саобраћаја.

 Јавна паркиралишта, с обзиром на врсту возила, могу да буду одређена за паркирање:

 1. путничких возила,

 2. аутобуса,

 3. теретних возила,

 4. мотоцикла, мопеда, лаких трицикала, тешких трицикала, лаких четвороцикала, тешких четвороцикала,

 5. прикључних возила и

 6. бицикала.

 Члан 6.

О уређењу, опремању, одржавању, обележавању и организацији коришћења јавних паркиралишта стара се вршилац комуналне делатности.

Вршилац комуналне делатности je дужан да се стара да јавна паркиралишта буду уредна и чиста и да у зимском периоду уклања снег и лед са истих, како би се омогућило њихово несметано и безбедно коришћење

1. КОРИШЋЕЊЕ ЈАВНИХ ПАРКИРАЛИШТА

б

Члан 7.

Јавна паркиралишта се користе за паркирање моторних возила правних лица, физичких лица и предузетника (у даљем тексту: корисници).

Корисником паркиралишта, у смислу одредби ове Одлуке, сматра се возач, односно власник возила ако возач није идентификован.

Паркирањем возила на паркинг месту корисник прихвата прописане услове за коришћења услуга јавног паркиралишта.

Вршилац комуналне делатности нема обавезу чувања возила и не сноси одговорност за оштећење или крађу возила.

Члан 8.

Вршилац комуналне делатности je дужан да на јавном паркиралишту, у зависности од капацитета паркиралишта, одреди паркинг места за возила особа са инвалидитетом.

Особа са инвалидитетом и члан заједничког домаћинства особе са инвалидитетом услугу паркирања на паркинг местима из става 1. овог члана користе бесплатно и временски неограничено на јавним паркиралиштима општине Апатин.

Чланом заједничког домаћинства у смислу става 2. овог члана, сматрају се брачни друг, деца, родитељи, усвојеник, усвојилац и старалац подносиоца захтева.

Члан 9.

Право коришћења паркинг места за особе са инвалидитетом признаје се лицима са оштећеним екстремитетима битним за управљање возилом, корисницима инвалидске пензије, лицима којима je вид оштећен најмање 90%, ратним и мирнодопским војним инвалидима, цивилним инвалидима рата од I-IV групе инвалидности и лицима на дијализи.

Члан 10.

Надлежни орган решењем, no захтеву лица из става 1. овог члана, a на основу налаза одговарајућег здравственог органа и друге документације утврђује испуњеност услова за коришћење права на паркинг место особе са инвалидитетом и издаје налепницу за означавање возила особа са инвалидитетом, односно возила члана заједничког домаћинства.

Члан 11.

Актом предузећа које управља паркиралиштем из члана 4. могу се одобрити паркинг места на јавним паркиралиштима за потребе државних органа, јавних служби.

Надлежни орган може одобрити резервацију паркинг места на јавним паркиралиштима и правним лицима и предузетницима као и физичким лицима под условима утврђеним овом одлуком.

**III НАДЗОР**

Члан 12.

Надзор над спровођењем одредби ове Одлуке врши комунални инспектор општинске управе Апатин.

У вршењу инспекцијског надзора инспектор је дужан и овлашћен да контролише:

1. саобраћајну сигнализацију на јавним паркиралиштима и да обавести надлежно предузеће о потреби отклањања недостатака
2. техничку исправност јавних паркиралишта
3. непрописно паркирање и остављање возила на јавним паркиралиштима

 **Члан 13.**

Инспектор је овлашћен да када се јавна паркиралишта користе супротно одредбама ове одлуке, нареди кориснику ако је присутан да одмах уклони возило.

У случају ако се корисник не налази на лицу места или одбије да уклони возило, инспектор ће фотографисати возило и донети решење којим се налаже уклањање возила у одређеном року.

Решење из става 2. овог члана причвршћује се на возило уз назначење дана и часа када је остављено и тиме се сматра да је достављање уредно извршено.

 IV ЗАБРАНЕ

Члан 14.

На јавним паркиралиштима забрањено je:

1. паркирање нерегистрованих возила;
2. остављање неисправног или хаварисаног возила, односно прикључног возила без сопственог погона;
3. на паркинг месту постављати ограде или сличне препреке или ометање паркирања других возила;
4. коришћење паркинг места за продају робе и обављање друге делатности;
5. паркирање на резервисаном паркинг месту или на паркинг месту одређеном за паркирање возила особа са инвалидитетом.
6. остављање пловних објеката, других ствари и предмета као и коришћењe паркиралишта на начин супротан намени

**V КАЗНЕНЕ ОДРЕДБЕ**

 Члан 15.

Новчаном казном у фиксном износу од 75.000,00 динара казниће се за прекршај вршилац комуналне делатности ако:

1. се не стара о уређењу, опремању, одржавању, обележавању и организацији коришћења јавних паркиралишта (члан 6.);
2. ако не одржава јавна паркиралишта чистим и уредним и у зимском периоду не уклања снег и лед са истих ( члан 6. став 2.)
3. на јавним паркиралиштима не одреди паркинг места за возила особа са инвалидитетом ( члан 8.);

Новчаном казном у фиксном износу од 15.000,00 казниће се за прекршај из става 1. овог члана одговорно лице у вршиоцу комуналне делатности.

Члан 16.

Новчаном казном у фиксном износу 10.000,00 казниће се физичко лице-корисник паркинга ако поступпа супротно члану 14. ове Одлуке.

VI ПРЕЛАЗНЕ И ЗАВРШНЕ ОДРЕДБЕ

Члан 17.

Ступањем на снагу ове Одлуке престаје да важи члан 141. Одлуке о комуналним делатности на територији општине Апатин (“Службени лист општине Апатин”, број 4/14, 3/15,18/16,2/17 и 7/18).

**Члан 18.**

Ова Одлука ступа на снагу осмог дана од дана објављивања у „ Службеном листу општине Апатин.

 РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

#  ОПШТИНА АПАТИН

# СКУПШТИНА ОПШТИНЕ АПАТИН

#  Број: 011-4/2020-I

Датум:

 АПАТИН

#  ПРЕДСЕДНИК СО

#  ----------------------------

#  Ника Петровић

# ОБРАЗЛОЖЕЊЕ

# Правни основ за доношење ове Одлуке садржан је у члану 2. став 3. тачка 7. Закона о комуналним делатностима ( „ Службени гласник РС“ број 88/2011, 104/2016. и 95/2018) по којем су комуналне делатности између осталог и управљање јавним паркиралиштима.

# На основу члана 3. став 1. тачка 7. истог закона управљање јавним паркиралиштима је услуга одржавања јавних паркиралишта и простора за паркирање на обележеним местима ( затворени и отворени простори),организација и вршења контроле наплате паркирања, услуга уклањања непрописно паркираних, одбачених и остављених возила, премештање паркираних возила под условима прописаним овим и другим посебним законом, постављање уређаја којима се спречава одвожење возила у случајевима предвиђеним посебном одлуком ккупштине јединице локалне самоуправе којом се уређује начин обављања комуналне делатности управљања јавним паркиралиштима као и вршење наплате ових услуга.

#  На основу члана 4. став 3. истог закона јединица локалне самоуправе уређује у складу са законом услове обављања комуналних делатности, права и обавезе корисника комуналних услуга, обим и квалитет комуналних услуга и начин вршења надзора над обављањем комуналних делатности.

У складу са чланом 2. Уредбе о начину и условима уза отпочињање обављања комуналних делатности ( „ Службени гласник РС“ број 13/18, 66/18 И 51/19) одредбе ове уредбе примењују се на следеће комуналне делатности: градски и приградски превоз путника у делу који обухвата јавни линијски превоз путничким бродом, скелом и чамцем за привредне сврхе; управљање гробљима и сахрањивање; погребна делатност; управљање јавним паркиралиштима; обезбеђивање јавног осветљења; управљање пијацама; одржавање улица и путева; одржавање чистоће на површинама јавне намене; одржавање јавних зелених површина; димничарске услуге и делатност зоохигијене.

#  ПРЕДЛАГАЧ

#  Одељење за инспекцијске послове